
Kuldīgā, Kuldīgas novadā

2024.gada 22.novembrī Nr.1.38/24/241

Ieinteresētajiem piegādātājiem

	Kuldīgas novada domes Publisko iepirkumu komisija ir saņēmusi ieinteresēto piegādātāju jautājumu iepirkumā "Ielu apgaismojuma nomaiņa uz LED gaismekļiem Kuldīgas novadā 2.kārta” ID Nr. KNP 2024/59-EK/EKII, turpmāk - Iepirkums, un sniedz šādus skaidrojumus:

1.jautājums
Atklātā konkursa “Ielu apgaismojuma nomaiņa uz LED gaismekļiem Kuldīgas novadā 2.kārta” ID Nr. KNP 2024/59-EK/EKII (turpmāk – Konkurss) Pielikumā “6_tehn_pied__tame_grafiks_08_11_grozijumi” lapā “Tehniskais piedāvājums” (turpmāk – TP) ir noteikta gaismekļa ieteicamā maksimālā jauda, W. Ņemot vērā TP pieejamos datus/parametrus, veicot piedāvājumam nepieciešamos Dialux aprēķinus, trijās no nolikumā prasītajām ielām saskaramies ar vairāku ražotāju nespēju izpildīt apgaismojuma prasības Gaismekļa ieteicamās maksimālās jaudas, W ietvaros:
	Nr.p.k.
	Projekta vieta (adrese), iela/tās posms
	[bookmark: _Hlk182506352]Gaismekļa ieteicamā maksimālā jauda, W
	

	
	
	
	

	8
	Pētera iela skolas iekšpagalms
	9.4
	

	11
	Dzirnavu iela (Sociālais dienesta autostāvvieta)
	14.4
	

	15
	Ziedu ielu (bd Ābelīte stāvlaukums)
	11
	


Lūdzam Pasūtītāju apstiprināt, ka iepriekš minētajās ielās drīkst pārsniegt gaismekļa ieteicamo maksimālo jaudu W, nepārsniedzot piedāvājuma jeb projekta kopējo maksimāli pieļaujamo uzstādāmo gaismekļu jaudu kilovatos (kW).
Atbilde: Pasūtītājs apstiprina, ka minētajās ielās var piedāvāt gaismekli ar lielāku jaudu, tomēr nepārsniedzot projekta kopējo maksimālo pieļaujamo jaudu. 

2.jautājums
Konkursa nolikuma pielikumā  “Tehniskā specifikācija / Tehniskais piedāvājums Kopējās prasības visiem LED gaismekļu tipiem” (faila nosaukums “6_2_tehnpied_prasibas gaismekl_”) (turpmāk – TS)  ir noteikts “Pretendents/Izpildītājs veic darbus saskaņā ar projekta “Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā Kuldīgas un Skrundas pilsētās” Nr.EKII-7/32 nosacījumiem, ievērojot, ka  projekta īstenošanas rezultātā plānots samazināt energopatēriņu par 75 831 kWh/gadā un oglekļa dioksīda emisiju par 8,265 tCO2/gadā”. 
TS 1.23. punkta prasība nosaka: 
	N.p.k.
	Parametrs
	Pieprasīts
	Piedāvātais

	1.23.
	Energopatēriņa samazinājums: 
	Ne mazāk kā 75 831 kWh/gadā
	



Lūdzam Pasūtītāju sniegt informāciju, kā vai pēc kura dokumenta Pasūtītājs pārbaudīs šī punkta izpildi Pretendentu iesniegtajiem piedāvājumiem?
Citos atklātos konkursos Pasūtītāji pievieno atsevišķu aprēķinu tabulu, pēc kuras tiek aprēķināts plānotais elektroenerģijas patēriņa samazinājums – kWh/gadā, plānotais oglekļa dioksīda emisiju samazinājums – t CO2/gadā, plānotais oglekļa dioksīda emisiju samazinājuma efektivitātes rādītājs – kg CO2 gadā/ EUR. Kā piemēru lūdzam skatīt iepirkumā “Ventspils publisko teritoriju apgaismojuma gaismekļu nomaiņa uz LED gaismekļiem, Ventspilī” ID Nr. VKP 2023/047A https://www.eis.gov.lv/EKEIS/Supplier/Procurement/102980 pievienoto  dokumentu “5_1_pielikums_Darbu apjomi_tāme_1.xls”.
Lai visu pretendentu iesniegtie piedāvājumi būtu savstarpēji salīdzināmi, aicinām Pasūtītāju sniegt informāciju par datiem šādu aprēķinu veikšanai vai noteikt maksimālo kopējo gaismekļu patērējamo jaudu, vai iepirkuma 3.pielikumam Tehniskā specifikācija pievienot Ventspils iepirkumam līdzīgu pielikumu.

Atbilde: 
Pasūtītājs informē, ka pirms projekta īstenošanas Pasūtītāja aprēķinātais elektroenerģijas patēriņš gada laikā ir 93 621 kWh, savukārt projektā ir norādīts, ka plānots ietaupīt vismaz 75 831 kWh gadā. Plānotais gaismekļu darbības laiks ir 3950 h/gadā. Ietaupījumu būs iespējams matemātiski aprēķināt balstoties uz piedāvājumā norādīto pieprasīto informāciju.
Pretendentu iesniegtie piedāvājumi savā starpā netiks salīdzināti un par to iepirkumā nepienākas papildus punkti. 
Taču, lai atvieglotu pretendentu piedāvājumu sagatavošanu, aicinām iepazīties ar Ministru kabineta 2022. gada 14. jūlija noteikumiem Nr. 454 Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā". 
Līguma noslēgšanas gadījumā pretendentam būs pienākums nodrošināt minēto rādītāju sasniegšanu. Papildus vēršam uzmanību, ka iesniedzot piedāvājums pretendenti apliecina, ka sniegtā informācija un dati ir patiesi. 
	Vienlaikus Komisija norāda, ka ieinteresētā piegādātāja nosauktais piemērs, nav labās prakses piemērs, jo minētais iepirkums ticis pārtraukts.



Komisijas priekšsēdētāja			* (paraksts)				I. Ozola


*ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

